OpenLLM-France/wikimedia huggingface dataset:
# Belle (Norzh)

Belle :
| Plasenn-veur ha ti-kêr Belle ||
| Anv izelvroek | Belle |
| Anv gallek (ofisiel) | Bailleul |
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant | Dukark |
| Kanton | Belle (pennlec'h) |
| Kod kumun | 59043 |
| Kod post | 59270 |
| Maer Amzer gefridi | Marc Deneuche 2014-2020 |
| Etrekumuniezh | Communauté de communes de Flandre intérieure |
| Lec'hienn web | http://www.ville-bailleul.fr |
| Poblañsouriezh ||
| Poblañs | 15 026 ann. (2020) |
| Stankter | 346 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 14 m — brasañ 86 m |
| Gorread | 43,42 km² |
| kemmañ |
Belle ( e galleg:Bailleul ) a zo ur gumun hag ur gêrig eus Flandrez Frañs, e departamant an Norzh , en Hanternoz Bro-C'hall.

## Istor
### XX$^{vet}$ kantved

Brezel-bed kentañ:
* 1920: roet e voe ar Groaz Brezel 1914-1918 d'ar gumun

## Monumantoù ha traoù heverk

* Befrez ha ti-kêr Belle

## Bezioù ar C'hommonwealth
### Bered ar gumun hag an astenn:Bailleul Communal Cemetery And Extension

| Bro | Niver a soudarded (Bered ar gumun) | Niver a soudarded (Astenn) |
| Afrika ar Su | - | 1 |
| Aostralia | - | 398 |
| Indez | 4 | 5 |
| Kanada | 21 | 291 |
| Rouantelezh-Unanet | 585 | 3457 |
| Zeland-Nevez | - | 252 |
| Hollad | 610 | 4404 |
| 5014 ||
E miz Ebrel 1915, e-pad ar Brezel bed kentañ, e voe kroget gant douarañ ar re varv e bered ar gumun. Tri soudard saoz, bet fuzuilhet evit bout dizertet, a zo douaret er vered. Pa voe leuniet homañ e voe digoret an astenn en he reter.

### Bered ar C'hommonwealth: Outtersteene Communal Cemetery Extension

| Bro | Niver a soudarded |
| Afrika ar Su | 1 |
| Aostralia | 240 |
| Bro-C'hall | 2 |
| Kanada | 4 |
| Rouantelezh-Unanet | 1 142 |
| Zeland-Nevez | 2 |
| Hollad | 1 391 |
Ur vered eus ar Brezel bed kentañ eo. Digoret e voe e miz Eost 1917 hag implijet betek Meurzh 1918. Goude arsav-brezel an 11 a viz Du 1918 e voe degaset bezioù eus beredoù bihan hag eus tachennoù-emgann tro-war-dro.

## Gevelliñ

* Werne (Alamagn) abaoe 1967
* Hawick (Rouantelezh Unanet) abaoe 1967
* Izegem (Belgia) abaoe 1992
* Kyritz (Alamagn) abaoe 2012
* Wałcz (Polonia) abaoe 2015

## Dave ha notennoù

* ↑ Roadennoù ofisiel e lec'hienn an EBSSA
* ↑ Pages 14-18
* ↑ WW1 Cemeteries
* ↑ WW1 Cemeteries
# Belle

Belle zo un anv gallek hag a gaver e meur a lec'h ha meur a oberenn. Un anv-badez amerikanek eo ivez, roet er XIX$^{vet}$ kantved dreist-holl.

## Tud ha tudennoù

* Dido Elizabeth Belle (1761-1804), hironez saoz,
* Belle Starr (1848-1889), forbannez stadunanat
* Belle Watling, tudenn ar c'hast er romant Gone with the Wind

## Douaroniezh
### Inizi

* Enez Belle, anv meur a enez

### Lec'hioù

* Belle, ur gumun e Flandrez ar Su
* Belleville, anv meur a lec'h.

### Stêrioù

* stêr Belle, anv meur a stêr
* Belle (Boutonne)
* Belle (Nizonne)

## Oberennoù

* Belle zo ur mell kiez wenn e Belle et Sébastien, un heuliadenn skinwel hag un heuliadenn romantoù gallek
* Belle, ar briñsez e tresadenn-vev Walt Disney Beauty and the Beast
* Belle de jour, anv meur a oberenn
* Belle de Mai, anv meur a oberenn
* Belle de nuit, anv meur a film
* Belle du Seigneur, romant gallek gant Albert Cohen.

## Pennadoù kar, a-bell pe a-dost

* Beau, anv-badez
* Bell, anv-tiegezh
# Belle-et-Houllefort

Kumunioù Frañs :
| Anv | Belle-et-Houllefort |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Boulogne-sur-Mer |
| Etrekumuniezh | Communauté de communes du Pays de la Faïence de Desvres |
| Kanton | Desvres |
| Kod INSEE | 62105 |
| Kod post | 62142 |
| Maer | Michel Dufay |
| Amzer-gefridi | 2014-2020 |
| Gorread | 9,14 km² |
| Led | 50° 44' 39" Norzh |
| Hed | 01° 45' 34" Reter |
| Uhelder kreiz | 40 m |
| Uhelder bihanañ | 26 m |
| Uhelder brasañ | 84 m |
| Poblañs hep kontoù doubl | 541 (1999) |
| Stankter | 59 a./km² |
| Lec'hienn ar gumun | |
Belle-et-Houllefort e galleg, Belle-Hollevoorde e flandrezeg, a zo ur gumun eus departamant Pas-de-Calais (Bro-C'hall).

## Monumantoù ha traoù heverk

* Iliz Saint Omer.
* Iliz katolik Sant Mikael, disakret, e Houllefort.
* Iliz katolik Saint Omer.

## Douaroniezh

Conteville-lès-Boulogne, Le Wast, Bellebrune, Alincthun, Colembert, Rety, Crémarest, Pernes-lès-Boulogne eo ar c'humunioù stok ouzh Belle-et-Houllefort.

## Melestradurezh

* Ar maerdi.
Roll maered ar gumun :
| Mare | Mare | Anv | Karg |
| Ebrel 2014 | → bremañ | Michel Dufay | Renour lise prevez war e leve |
| 2001 | 2014 | Jules Humière | Marbrer war e leve |
| 1989 | 2001 | Gérard Vasseur | |
| 1927 | | Hubert Lavoisier | |
| N'eo ket anavezet c'hoazh an holl fedoù. |||||

## Dave ha notennoù

* ↑ Clochers de France
* ↑ Clochers de France
* ↑ La Voix du Nord
# Belle & Sebastian

Belle & Sebastian a zo ur strollad pop a vro Skos savet e Glasgow e miz Geñver 1996 da geñver ur genstrivadeg sonerezh aozet get rann business ar sonerezh en o skol-veur. "Tigermilk" a voe o albom kentañ, savet dreistholl a-zoc'h empenn faltazius Stuart Murdoch, hag enrollet e sigur pleustriñ ar gelennadurezh ha lakaet da zonet er-maez get ar label dizalc'h Electric Honey.
Goude e voent engouestlet get ur label brassoc'h, Jeepster Records ha savet un albom nevez e 1996 : "If You're Feeling Sinister" e 1996 hag un nebeud pladennoù berr (astennadoù anezhe) e 1997. O zrede albom "The Boy with the Arab Strap" e 1998 a voe tizhet an top-20 getoñ e renkadurezh ar pladennoù muiañ gwerzhet e Breizh Veur. Ar Brit Award evit "Best Newcomer" o deus tapet e 1999. Klevet e voe ar strollad er festival Bowlie Weekender e 1999.
Engouestlet e voent e miz gourhelen 2002 get Rough Trade Records. "Dear Catastrophe Waitress", savet e 2003, a voe degemeret mat ivez (c'hwitet ar priz Mercury Music getoñ e 2004). Setu ur strollad lidet ged e garourion avat, karourion leal mard eus anezhe.
E miz Geñver 2005 e voe dibabet ha dilennet Belle and Sebastian gwellañ strollad bro Skos get The List, e-touez strolladoù skosek arall (Simple Minds, Idlewild, Travis, Franz Ferdinand, the Proclaimers, ha re 'rall...).
Añv ar strollad a zo bet dilennet gete e koun "Belle et Sébastien" (ur c'hi hag ur paotr bihan), ur levr evit ar vugale skrivet get ar skrivagnerez c'hall Cécile Aubry, ur film-kazetenn a oa bet graet e bro C'hall diàrnehoñ hag un dresadenn-vev e bro Nippon e 1981.
Izili diazez ar strollad eo Stuart Murdoch (kan, gitar, touchennaouegoù), Stevie Jackson (kan ha gitar), Chris Geddes (touchennaouegoù), Sarah Martin (violoñs ha kan), Mick Cooke (trompilh ha gitar boud), Bobby Kildea (gitar ha gitar boud) ha Richard Colburn (taboulinoù). Gwezharall e oa bet Isobel Campbell (kan ha violoñsell) ha Stuart David (gitar boud) ennañ.
# Bellante

Bellante zo ur gumun italian e proviñs Teramo en Abruzzo.
# Ashville

Ashville, pe Asheville, zo anvioù meur a lec'h e Norzhamerika.
* Ashville (Alabama)
* Ashville (New York)
* Ashville (Ohio)
* Ashville (Pennsylvania)
# Asian Dub Foundation

Ar Asian Dub Foundation zo ur strollad sonerezh elektronek "alternative" breizhveuriat. Mesket 'vez ganto dub, hip hop, drum n' bass ha ragga.
Aozet eo ar strollad sonerezh-mañ d'un doare ispisial: e-pad o sonadegoù e vezont galvet e-giz Asian Dub Foundation , hag e teu holl izili ar strollad da c'hoari. Padal pa vezont galvet e-giz Asian Dub Foundation Sound System ne vez nemet an DJ o c'hoari ur son bennak hag un pe daou MC oc'h ober rap warnañ. Ober areont war-dro an Asian Dub Foundation Education (ADFED) e Londrez gant ar pal e c'helfe an holl krouiñ sonerezh digoust a-drugarez da stajoù, 10 miz dre-vras. Bez eus deus an dra-mañ e Amsterdam ivez, hag a zo bet krouet gant ur skoliad.

## Buhezskrid

Krouet eo bet ar strollad e 1993 war-lec'h diskouezhadenn ar film-diell Identical Beat, filmet er Farringdon Community Music House e Londrez e lec'h ma veze desket d'ar vugale azianed diazezoù ar sonerezh e-barzh stalioù labour ispisial. An tud e karg,Aniruddha Das, John Pandit anavezet e-giz DJ hag unan deus o studierien, Deeder Zaman 14 bloaz kaner rap deus bro Bengal a sav ur sound system anvet Asian Dub Foundation. Goude se eo bet adanvet ar staliou labour Asian Dub Foundation Education
Pep hini a grou e pseudo. Ar c'hoarier gitar bout/klaouer Das a teu da vezañ Dr.Das, Pandit a teu da vezañ Pandit G ha Zaman a teu da vezañ Master D-diroiñ a reont tamm ha tamm e giz ur strollad gant startijenn. Goude se e kavont ur c'hoarier guitar,Steve Chandra Savale, krouer an Higher Intelligence Agency, c'hoari a ra gitar en ur implij un doare ispisial "an distenadur" (un efed implijet alies gant ar c'hoarierien gitar elektronek), hag o c'hoari gant ur gontell, deus aze e teu e lezanv Chandrasonic.
O sonerezh a za deus ar punk da sonerezh hengounel bengalia. Anavezet eo ar strollad Asian Dub Foundation evit bezañ a-enep ar gouennelouriezh hag evit o mennozhioù politikel.
Goude ur sonadeg diwezhañ e 2000 e kuitañ Deeder Zaman. Er strollad e oa abaoe e 14 bloaz ha c'hoant en doa da weladenniñ ha dizoleiñ doareoù nevez da vevañ.
Tro dro 2001 eo bet skignet gant Chandrasonic ur film anvet La Haine goude manifestadegoù hag emganoù gouenelour e Breizh Veur.
E 2002 Deeder a grou gant Trevor Boucaud (taboulinour an African Head Charge) Rebel Uprising. Diwezhatoc'h e erru Ar gitarour bout Dennis Rootical da c'hoari ganto.
E 2007 eo deuet er maez ur best of anvet "Time Freeze 1995 / 2007".
# Asigliano Veneto

Asigliano Veneto zo ur gumun eus Italia, e Proviñs Vicenza, e rannvro Veneto.
# Ashote Draftian

Ashote Draftian a zo bet ganet e 1955.
Mestrc'hoarier echedoù belgiat.
Adalek an 2 a viz Gouere betek an 10 a viz Gouere 2005 e kemeras perzh en Aalst e Kampionad belgiat an echedoù; gant 5 poent, kemer a reas an eizhvet plas. E 2008, Ashote Draftian a voe eilvet e Kampionad Echedoù Flandrez Belgia gant 5 poent, ar maout o vont gant Tom Piceu (5,5 poent).
E miz Gouere 2008 edo 2329 e renk Elo .

## Stadegoù Simbase

Hervez an diellaoueg echedoù Simbase, diwar 41 bartienn, Draftian en deus :
* gounezet 20 partienn,
* kollet 13 partien,
* nulaet 8 partienn.
58 eo e dregantad a drec'hoù neuze.

## Ur bartienn

* Marcel Van Herck a-enep Ashote Draftian, Kampionad Echedoù Flandrez Belgia
1.d4 d5
2.c4 e6
3.Mc3 f5
4.Mf3 Mf6
5.g3 c6
6.Mg2 Fd6
7.Ff4 Fxf4
8.gxf4 0–0
9.e3 Fd7
10.Dc2 Fe8
11.Me5 Mbd7
12.0–0–0 Fh5
13.f3 Mxe5
14.fxe5 Md7
15.Me2 Dh4
16.Mf4 Ff7
17.Tdg1 c5
18.Dd2 cxd4
19.exd4 Tac8
20.Ff1 Tfd8
21.c5 b6
22.Fa6 Tc7
23.b4 Fb8
24.Fe2 a5
25.Rb1 axb4
26.cxb6 Tb7
27.Tc1 Txb6
28.Tc7 Md7
29.Thc1 Tbb8
30.Ta7 b3
31.Tcc7 bxa2+
32.Rxa2 De7
33.Md3 De8
34.Mc5 Mxc5
35.dxc5 Ta8
36.Da5 Txa7
37.Txa7 Dc6
38.Dxd8+ Fe8 1–0

## Liammoù diavaez

* E fichenn FIDE (saozneg)
* E c'hoari e Chessgames (saozneg
# Asiago

Asiago (e tsimbreg: Slege, distaget ['zle:gə], en alamaneg: Schlegen) a zo ur gumun ag Italia e Proviñs Vicenza e rannvro Veneto.

## Tud dibar

* Giovanni Carli, partizan
* Mario Rigoni Stern, skrivagner
# Asia Argento

Asia Argento, ganet Aria Maria Vittoria Rossa Argento d'an 20 a viz Gwengolo 1975 e Roma, zo un aktourez, kanerez, top model, stourmerez ha renerez filmoù italian. Merc'h eo d'ar filmaozer italian Dario Argento ha d'an aktourez Daria Nicolodi. Div c'hoar he deus, Fiore (ganet eus Marisa Casale) hag Anna Ceroli, marvet en ur gwallzarvourd 1994.

## Buhez
### Yaouankiz

Argento he devoa diskleriet e-pad meur a atersadenn ne oa ket tost d'he zad. Ne veze ket en ti alies pa oa-hi bugel, dre-se ne oa ket bet laouen pa oa bugel. Hervezi ez eo bet awenet he c'hoant da vezañ aktourez dre mank an tad :
   I never acted out of ambition; I acted to gain my father's attention. It took a long time for him to notice me – I started when I was nine, and he only cast me when I was 16. And he only became my father when he was my director. I always thought it was sick to choose looking at yourself on a big screen as your job. There has to be something crooked in your mind to want to be loved by everybody. It's like being a prostitute, to share that intimacy with all those people.

## Buhez prevez

Bevañ a rae gant ar c'heginer ha den a skinwel, Anthony Bourdain, betek e emlazh d'an 8 a viz Even 2018.
# Asif Ali Zardari

D’an 26 a viz Gouere 1955 e oa bet ganet Asif Ali Zardari, politikour ha prezidant Pakistan etre an 9 a viz Gwengolo 2008 hag an 8 a viz Gwengolo 2013.
Gwaz da Benazir Bhutto eo.
Brud fall zo warnañ pa'z eo bet lakaet tost 10 vloaz en toull-bac'h (etre 1990 betek 1993 hag etre 1997 betek 2004) evit aferioù goubrenerezh. Lesanvet e oa "Aotrou 10%" pa oa e wreg e penn ar vro rak sañset ez ae ul lodenn eus pep kevrat en e c'hodell.
# Asia

Asia, hervez an anv latin, a oa anv ur broviñs eus an impalaeriezh roman en Azia Vihanañ. Enni e oa lakaet ar proviñsoù kozh Mysia, Troad, Aeolis, Lydia, Ionia, Caria, hag an tremen dre Pisidia da Pamphylia. Un darn eus Frigia hag a oa bet roet da Mithridates V Euergetes a voe lakaet er broviñs e 116 kent JK. Lycaonia a voe lakaet ouzhpenn e 100 kent JK, hag an dachenn en dro da Cibyra a deuas e-barzh e 82 kent JK. En hanternoz dezhi edo Bithynia, er c'hreisteiz edo Lycia, hag er reter Galatia .
# Asigliano Vercellese

Asigliano Vercellese zo ur gumun en Italia, e proviñs Vercelli, e rannvro Piemonte.
# Christian Wolff

Christian Wolff zo anv :
* Christian Wolff (1934- ), sonaozour stadunanat
* Christian Wolff (1679-1754), prederour alaman
* Christian Wolff (politikour) (* 1931)
* Christian Wolff (aktour) (* 1938),
* Christian Wolff, anavezet evel Toto Wolff (1972-), karrvleiner aostrian.

## Pennadoù kar

* Christian Wolf,
* Christian Wulff (1959-), politikour alaman
# Christiane

Christiane zo un anv-badez alamanek ha gallek hag a vez roet d'ar merc'hed.

## Orin

Dont a ra eus Christian, anv-badez danek a orin, savet diwar ar ger latin christianus, kristen.

## Adstummoù

Un adstumm eus Cristina eo.

## Yezhoù all

* en alamaneg: Christiane, Christa, Kerstin, Kristiana
* en italianeg Cristiana
* e norvegeg: Kristiane
* e poloneg Krystiana

## Tud
### Sentezed

* Kristiana Jeorjia, anvet ivez Nino, Nina, Ninon.
* Christiana ar Santa Croce , pe Christiana Lucca

### Tud all

* Christiane Amanpour, kelaouennerez stadunanat a orin iranat
* Christiane Hörbiger, aktorez aostrian
* Christiane Felscherinow, heroinaerez, brudet evel Christiane F.,
* Christiane Leenaerts, gwir anv ar ganerez velgiat Ann Christy
* Christiane Nüsslein-Volhard, bevoniourez alaman, priz Nobel ar medisinerezh e 1995
* Christiane Rochefort, skrivagnerez c'hallek
* Christiane Singer, skrivagnerez c'hallek
* Christiane Soeder, marc'hhouarnerez aostrian
* Christiane Taubira, politikourez c'hall
* Christiane Vulpius, pried Goethe
* Christa Wolf, skrivagnerez alamanek

## Pennad kar

* Kristiania
# Christiana

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Christiana zo un anv-badez hag un anv-lec'h saoznek.

## Orin

Diwar an anv Christian, anv meur a roue e Danmark. Un adstumm d'an anv Christina eo, en un doare.

## Yezhoù all

* Cristiana, en italianeg.
* Christiane, en galleg.

## Tud

* Christianna Brand
* Christiana Cunradina
* Christiana Mariana von Ziegler
* Christiana von Schleswig-Holstein-Sonderburg-Glücksburg

## Lec'hioù
### Stadoù-Unanet

* Christiana e Delaware
* Christiana adstêr d'an Delaware
* Christiana e Pennsylvania,
* Christiana e Tennessee
* Christiana e Wisconsin,
* Christianae Wisconsin, e kontelezh Vernon (Wisconsin)

### Gres

* Christiana enezenn er Cyclades

### Jamaika

* Christiana

### Suafrika

* Christiana
# Christina

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Christina zo
* un anv-badez, Christina (anv-badez), skrivet Cristina pe Kristina ivez.
* un anv-lec'h

## Oberennoù

Diwar an anv plac'h e kaver oberennoù:
* Christina's World, taolenn graet gant al livour stadunanat Andrew Wyeth, e 1948.

## Lec'hanvioù
### Kanada

* Christina Lake (British Columbia)

### Stadoù-Unanet

* Christina River, Delaware, anvet en enor d'ar rouanez Kristina Sveden
* Fort Christina, kentañ annezlec'h svedat e Norzhamerika .

## Pennadoù kar

* Santa Cristina
# Christiania

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
* Christiania, anv kozh Oslo, kêr-benn Norge, diwar anv ar roue danat Christian IV.
** Christiania Theater, c'hoariva en Oslo.
* Christiania (kumuniezh), kumuniezh emveret krouet e 1971, e Kopenhagen.
# Christiane Eberhardine von Brandenburg-Bayreuth

Christiane Eberhardine von Brandenburg-Bayreuth (Bayreuth 1671 – 1727 Pretzsch) a voe Dilennerez Sachsen adal 1694 betek he marv e 1727 ha Rouanez Kenunaniezh Pologn–Lituania adal 1697 betek 1727 evel pried ar roue Aogust II. Biskoas ne lakaas he zroad e Pologn avat. Protestantez e oa ha nac'h a reas mont da gatoligez evel he fried, ken ne voe ket kurunennet rouanez. Chom a reas da vevañ e Saks.
Markgravez alaman e oa, ha lesanvet e oa Sachsens Betsäule, Peul Pedenn Daks, gant he c'henvroiz protestant, abalamour d'he fealded d'ar brotestantiezh ha d'hec'h emzalc'h ouzh ar gatoligiezh. Daoust dezhi avat, ha d'he mamm-gaer Anna Sophie Danmark, stag ouzh al luterianegezh, e oa troet he gwaz haghe mab Aogust III, ouzh ar relijion gatolik.

## Bugel

Ur mab he doe, Aogust III, a renas war-lerc'h e dad.
# Christijan Albers

Christijan Albers (bet ganet d'ar 16 a viz Ebrel 1979 e Eindhoven) a oa ur blenierien redadegoù kirri eus an Izelvroioù. Redet en deus e DTM kenkoulz a-raok ha goude redek e Formulenn 1 etre 2005 ha 2007.
# Emgann Lechfeld (955)

Emgann Lechfeld (alamaneg: Schlacht auf dem Lechfeld, hungareg: Augsburgi csata) a zo un emgann a oa bet d'an 10 a viz Eost 955, tost da Augsburg. Echuiñ a reas gant trec'h Otto Iañ war an armeoù magyar.
# Emgann Lodi

Emgann Lodi a c'hoarvezas d'an 10 a viz Mae 1796, ha kemeret e voe kêr Lodi gant arme ar jeneral gall Napoleone Buonaparte
Klask a rae an arme c'hall kemer pont Lodi, war ar stêr Adda, da vont ac'hano war-du kêr Milano.

## Goude an emgann

Lakaet e voe Lodi er Republik sizalpin, ha goude er Republik italian (1802-1805), ha goude c'hoazh, en 1805, e Rouantelezh Italia (1805-1814).
# Emgann Lenn Khasan

Emgann lenn Khasan a oa bet un emgann etre URSS hag Impalaeriezh Japan etre an 29 a viz Gouhere hag 11 a viz Eost 1938. Anvet e vez ivez Gwallzarvoud Changkufeng (rusianeg: Хасанские бои, sinaeg ha japaneg: 張鼓峰事件; pinyin: Zhānggǔfēng Shìjiàn; Romaji: Chōkohō Jiken) e Sina ha Japan. Bez e voe un dagadenn gant nerzhioù lu Impalaeriezh Japan kuzhet a-dreñv re ar Manchukuo war douaroù c'hoantaet gant an Unaniezh Soviedel. Ne voe trec'h kostezenn ebet rak goude un arsav-brezel e oa bet pep tu oc'h adkemer e blas a-raok an emgann. Ar c'holloù dafar milourel gant an URSS, dreist-holl a-fed tankoù, a oa bet uhel.
Kolloù an URSS a oa bet lakaet war-goust Vasily Blücher. D'an 22 a viz Here, e voe harzet gant an NKVD ha war e seblant e voe jahinet betek ma varvas.
# Emgann Lepanto

Emgann Lepanto a c'hoarvezas war vor d'ar 7 a viz Here 1571 e Gres, a-vaez da Naupaktos (henc'hresianeg : Ναύπακτος, a oa anvet Lepanto da neuze) etre ur morlu kristen aozet gant Republik Venezia ha Spagn, ouzh ur morlu otoman a voe trec'het en deiz-se. Peuzdistrujet e voe al lestraz otoman ha kollet 30 000 den. Brudet-bras e voe an darvoud en Europa ha harzet e voe emled an impalaeriezh otoman.
E-touez an emgannerien edo ar Spagnol Miguel de Cervantes, oberour brudet El Quijote, a voe gloazet ha lesanvet Mogn Lepanto diwar neuze.
# Emgann Leros

Emgann Leros a zo un emgann eus an Eil brezel bed, adalek an 3 a viz Gwengolo 1943 betek an 16 a viz Du 1943, etre ar Wehrmacht, an arme alaman, hag armeoù ar Rouantelezh-Unanet hag Italia.
# Emgann Lorette

* Eil emgann Artois, tagadenn torgenn Lorette.
* Chapel Intron-Varia Lorette.
Emgann Lorette a zo un emgann ag ar Brezel-bed kentañ etre al Lu gall hag al Lu alaman en Ablain-Saint-Nazaire, e departamant ar Pas-de-Calais (Bro-C'hall). Kregiñ a reas e miz Here 1914 hag echuiñ a reas e miz Here 1915.
100 000 soudard ag an daou du a voe lazhet. Gloazet e voe 100 000 soudard a bep tu ivez. Savet ez eus bet ur vered vroadel, enni 20 000 bez, hag un iliz gant Bro-C'hall eno. En eizh karnel ez eus bet beziet en holl 22 970 den dianav.

## Pennadoù kar

* Notre Dame de Lorette
* Lorette
# Emgann Leipzig

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Daou Emgann Leipzig zo bet.
* Emgann Leipzig (1642) pe Eil Emgann Breitenfeld en 1642 e-pad ar Brezel Tregont Vloaz, er XVIIvet kantved.
* Emgann Leipzig (1813) pe Emgann ar Broadoù e-pad Troiad-Vrezel Alamagn (1813) en XIXvet kantved.
# Emgann Leipzig (1813)

Emgann Leipzig, pe Emgann ar Broadoù, a voe un emgann bras e 1813 (16-19 a viz Here 1813), an hini brasañ eus ren Napoleon Iañ, ha trec'het e voe an impalaer gall gant e enebourien.
# Emgann Leuthen

Emgann Leuthen a oa c'hoarvezet d'ar 5 a viz Kerzu 1757 etre Arme Prusia Frederig II oc'h implij kadoniezhoù brezel hag an dachenn emgann evit riñsañ un nerzh aostrian kalz galloudusoc'h, hag a oa renet gant ar priñs Karl Alexander von Lothringen hag ar c'hont Leopold Joseph von Daun. Dre an trec'h klok-se, Prusia a zalc'he Silezia e-kerzh an Trede Brezel Silezian, a oa ul lodenn eus Brezel ar Seizh vloaz.
# Emgann etre Malarjez ha Koraiz

Emgann etre Malarjez ha Koraiz zo un daolenn livet gant Pieter Brueghel gozh e 1559 hag a zo war ziskouez e Kunsthistorisches Museum Vienna, en Aostria.

## An daolenn

Amañ e weler un abadenn Malarjez en ul leurgêr evel pa vije eus prenestr un ti.
# Emgann ar Roure

Emgann ar Roure, pe emgann ar Muntanya Negra pe emgann Sant Llorenç de la Muga, pe emgann Figueres, zo un emgann e Katalonia e 1794, etre soudarded ar C'hentañ Republik c'hall renet gant ar jeneral Dugommier (1738-1794) hag an arme spagnol.
Padout a reas eus ar 17 d'an 20 a viz Du 1794 etre Sant Llorenç de la Muga ha Pont de Molins, en Spagn, entre soudarded c'hall ar jeneraled Pérignon ha Dugommier, ha soudarded ar jeneral spagnol Luis Firmin de Carvajal. Trec'h e voe ar C'hallaoued. D'an 18 e voe lazhet Dugommier. D'an 20 e voe lazhet Luis Firmin de Carvajal en emgann. Goude an emgann e voe adkemeret Figueres d'ar 27 gant Pérignon.
# Emgann koad Belleau

Emgann koad Belleau (saozneg: Battle of Belleau Wood, alamaneg: Schlacht im Wald von Belleau) a voe stourmet etre ar 1añ hag ar 26 a viz Even 1918, e-pad argadenn hañv alaman ar C'hentañ Brezel-bed. An emgann a oa bet stourmet e-kichen Belleau, nepell diouzh ar stêr Marne e Bro-C'hall.
En un tu e oa ar 2nd ha 3rd Division (renet gant ar Major Jeneral Omar Bundy) gant nerzhioù gall ha saoz. En tu all e oa un hollad unvezioù alaman eus an 237vet, 10vet, 197vet, 87vet, hag 28vet Divizionoù. An emgann feuls-taer a zo deuet da vezañ un elfenn diazez eus sevenadur, istor hag enorioù korfad an United States Marine Corps.